_:nf1c07ff5556043b4a663a287f673ca77xb0
<http://schema.org/articleBody>
"\r\n\r\nΟι οφθαλμικές ημικρανίες προκαλούν απώλεια της όρασης, ή τύφλωση, η οποία διαρκεί λιγότερο από μία ώρα, μαζί με -ή μετά από- μια ημικρανία. Οι ειδικοί μερικές φορές αποκαλούν αυτά τα επεισόδια και ως “ημικρανίες αμφιβληστροειδούς”, ή και “μονοφθαλμικές ημικρανίες” (δηλαδή στο ένα μάτι).\r\n\r\n\r\nΟι οφθαλμικές ημικρανίες είναι ένα σπάνιο, σε γενικές γραμμές, πρόβλημα. Επηρεάζει περίπου 1 στους 200 ανθρώπους από εκείνους που έχουν ημικρανίες. Έρευνες δείχνουν ότι σε πολλές περιπτώσεις, τα συμπτώματα στις οφθαλμικές ημικρανίες οφείλονται επί της ουσίας σε άλλα υποκείμενα προβλήματα.\r\n\r\nΗ διάγνωση της οφθαλμικής ημικρανίας γίνεται μόνο από εξειδικευμένο γιατρό, ο οποίος θα αποκλείσει πρώτα άλλες καταστάσεις που μπορεί να προκαλέσουν παρόμοια συμπτώματα. Το να μπορεί ο ασθενής να περιγράψει τα συμπτώματα σωστά, είναι σημαντικό για να μπορέσει ο γιατρός να καθορίσει αν έχετε πραγματικά πρόβλημα από οφθαλμικές ημικρανίες.\r\n\r\nΣυμπτώματα\r\nΣύμφωνα με την Διεθνή Ένωση Κεφαλαλγίας, τα συμπτώματα σε αυτή την κατάσταση περιλαμβάνουν:\r\n\r\n1. Προβλήματα όρασης που επηρεάζουν το ένα μάτι, όπως:\r\nΛάμψεις που αναβοσβήνουν\r\nΤυφλά σημεία στο οπτικό σας πεδίο\r\nΤύφλωση στο μάτι\r\nΗ απώλεια της όρασης μπορεί να είναι μια επιπλοκή των ημικρανιών αμφιβληστροειδούς.\r\n\r\n2. Πονοκέφαλος που διαρκεί από 4 έως 72 ώρες. Ο πονοκέφαλος τείνει να:\r\nΕπηρεάζει την μία πλευρά του κεφαλιού\r\nΕίναι αρκετά έως πολύ έντονος\r\nΑυξομειώνεται σε ένταση\r\nΓίνεται χειρότερος, όταν είστε σωματικά δραστήριοι\r\n3. Άλλα συμπτώματα περιλαμβάνουν:\r\nΝαυτία\r\nΕμετός\r\nΑσυνήθιστη ευαισθησία στο φως ή στον θόρυβο\r\nΈνα σημαντικό σύμπτωμα είναι ότι η απώλεια της όρασης επηρεάζει μόνο το ένα μάτι. Πολλοί άνθρωποι έχουν πρόβλημα να αναγνωρίσουν τη διαφορά μεταξύ “λάμψεων που αναβοσβήνουν” ή μερικής τύφλωσης στην μία πλευρά της όρασής τους και των συμπτωμάτων στο ένα μόνο μάτι.\r\n\r\nΜια τακτική ημικρανία με αύρα, η οποία μπορεί να περιλαμβάνει “λάμψεις που αναβοσβήνουν” και “τυφλά σημεία” στο οπτικό σας πεδίο είναι ένα πιο σύνηθες πρόβλημα. Αυτό το είδος πονοκεφάλου επηρεάζει περίπου το 20% των ανθρώπων που υποφέρουν από ημικρανίες. Αλλά σε αυτές τις περιπτώσεις, τα συμπτώματα αυτά εμφανίζονται συνήθως στην μία μόνο πλευρά του οπτικού σας πεδίου και στα δύο μάτια.\r\n\r\nΑν καλύψετε προσωρινά το ένα μάτι και στη συνέχεια το άλλο, θα σας βοηθήσει να καταλάβετε εάν το πρόβλημά σας επηρεάζει το ένα μάτι ή και τα δύο.\r\n\r\nΑιτίες\r\nΟι ειδικοί δεν είναι σίγουροι ως προς το τι ακριβώς προκαλεί τις οφθαλμικές ημικρανίες. Πιστεύεται, ωστόσο, ότι το πρόβλημα σχετίζεται με:\r\n\r\nΣπασμούς στα αιμοφόρα αγγεία στον αμφιβληστροειδή χιτώνα, την λεπτή επένδυση στο πίσω μέρος του οφθαλμού\r\nΑλλαγές σε όλα τα νευρικά κύτταρα στον αμφιβληστροειδή\r\nΟι άνθρωποι που έχουν οφθαλμικές ημικρανίες μπορεί να έχουν υψηλότερο κίνδυνο εμφάνισης μόνιμης απώλειας της όρασης στο ένα μάτι. Οι ειδικοί δεν είναι σίγουροι για το αν προληπτικές θεραπείες για τις ημικρανίες -όπως τρικυκλικά αντικαταθλιπτικά, ή αντιεπιληπτικά φάρμακα- μπορούν να βοηθήσουν στην πρόληψη αυτής της μόνιμης απώλειας της όρασης. Σε κάθε περίπτωση, πρέπει να συμβουλευτείτε τον γιατρό σας αν έχετε συμπτώματα οφθαλμικής ημικρανίας.\r\n\r\nΑντιμετώπιση\r\nΔεν υπάρχει επαρκής επιστημονική έρευνα για την βέλτιστη φαρμακευτική αγωγή για την θεραπεία ή την πρόληψη των οφθαλμικών ημικρανιών. Ωστόσο, ο γιατρός σας μπορεί να συστήσει ένα ή περισσότερα από τα παρακάτω φάρμακα συνδυαστικά:\r\n\r\nΑσπιρίνη\r\nΦάρμακα που χρησιμοποιούνται για τη θεραπεία της επιληψίας (βαλπροϊκό νάτριο ή τοπιραμάτη)\r\nΤρικυκλικά αντικαταθλιπτικά (αμιτριπτυλίνη ή νορτριπτυλίνη)\r\nΒ-αναστολείς\r\n\r\n&nbsp;\r\n\r\niatropedia"
<https://voicenews.gr/ofthalmikes-imikranies-ti-ine-eties-ke-antimetopisi/>